ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 30/2022**

cu privire la însușirea Rapoartelor de evaluare privind unele bunuri imobile, proprietate publică a comunei Orașu Nou, județul Satu Mare

Consiliul local al comunei Oraşu Nou, județul Satu Mare, întrunit în ședință ordinară în data de 28.04.2022;

Având în vedere:

* referatul de aprobare a primarului comunei Orașu Nou, înregistrat sub nr. 2385/21.04.2022;
* raportul de specialitate întocmit de secretarul general al comunei, înregistrat sub nr. 2386/21.04.2022;
* avizele comisiilor de specialitate ale Consiliului local al comunei Orașu Nou;
* imobilul-teren înscris în Cartea funciară nr. 102699 a comunei Orașu Nou, nr. cadastral 102699, în suprafață de 14.557 mp, cu următoarele categorii de folosință: curți construcții – 1086 mp, arabil – 2302 mp, fâneață – 5.495 mp și arabil 5.674 mp, domeniu public al comunei Orașu Nou;
* construcția înscrisă în Cartea funciară nr. 100385 a comunei Orașu Nou, nr. cadastral 100385-C1, în suprafață construită la sol de 287 mp, având destinația de școală, domeniu public al comunei Orașu Nou;
* Raportul de evaluare privind bunuri imobile - teren stație de epurare a apelor, înscris în CF nr. 102699, proprietate publică a comunei Orașu Nou, județul Satu Mare, raport întocmit de evaluator autorizat Fogas Emilian Horațiu;
* Raportul de evaluare privind bunuri imobile – Școala Nouă, înscris în CF nr. 100385, nr. cadastral 100385-C1, proprietate publică a comunei Orașu Nou, județul Satu Mare, raport întocmit de evaluator autorizat Fogas Emilian Horațiu;

Luând act de dispozițiile pct. 6, alin. 4, pct. 36 și pct. 37 din Ordinul

Ministrului Finanțelor nr. 2861/2009, privind aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii;

În conformitate cu prevederile art. 8 din Legea nr. 82/1991 - Legea

contabilității, republicată, cu modificările și completările ulterioare;

Potrivit prevederilor Ordonanței Guvernului nr. 81/2003 privind

reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare;

Ținând cont de Ordinul Ministrului Finanțelor nr. 3471/2008 pentru

aprobarea Normelor metodologice privind reevaluarea și amortizarea activelor fixe corporale aflate în patrimoniul instituțiilor publice;

Luând în considerare prevederile art. 9 din Normele tehnice pentru întocmirea inventarului bunurilor ce alcătuiesc domeniul public și privat al comunelor, al orașelor, al municipiilor și al județelor aprobate prin Hotărârea Guvernului nr. 392/2020;

În temeiul prevederilor art. 129 alin. 2 lit. c, art. 139 alin. 3 lit. g şi art. 196 alin. 1 lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**Art. 1** Se însușește Raportul de evaluare privind bunuri imobile - teren

stație de epurare a apelor, înscris în CF nr. 102699, proprietate publică a comunei Orașu Nou, județul Satu Mare, raport întocmit de evaluator autorizat ec. Fogas Emilian Horațiu, pentru imobilul înscris în în Cartea funciară nr. 102699 a comunei Orașu Nou, nr. cadastral 102699, în suprafață de 14.557 mp, cu următoarele categorii de folosință: curți construcții – 1086 mp, arabil – 2302 mp, fâneață – 5.495 mp și arabil 5.674 mp, domeniu public al comunei Orașu Nou, conform anexei nr. 1 care face parte integrantă din prezenta hotărâre.

**Art. 2** Se însușește Raportul de evaluare privind bunul imobil – Școala Nouă,

înscris în CF nr. 100385, proprietate publică a comunei Orașu Nou, județul Satu Mare, raport întocmit de evaluator autorizat ec. Fogas Emilian Horațiu, pentru imobilul înscris în Cartea funciară nr. 100385 a comunei Orașu Nou, nr. cadastral 100385-C1, în suprafață construită la sol de 287 mp, având destinația școală, domeniu public al comunei Orașu Nou, conform anexei nr. 2 care face parte integrantă din prezenta hotărâre.

**Art. 3** Ducerea la îndeplinre a prezentei hotărâri se încredințează primarului comunei Orașu Nou, județul Satu Mare, prin aparatul de specialitate al acestuia**.**

**Art. 4** Prezenta hotărâre **s**e va comunica:

* primarului comunei Oraşu Nou;
* Instituţiei Prefectului- Judeţul Satu Mare;
* Serviciului financiar, achiziții publice și autorizarea desfășurării activității de transport local.

**Art. 5** Prezenta hotărâre se va aduce la cunoștință publică prin afișare la sediul instituției și va fi publicată pe site-ul oficial al acesteia**.**

Orașu Nou la 28.04.2022

Președinte de ședință Contrasemnează,

Gheorghe COPIL Secretar general,

Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 13*

*nr. total al consilierilor absenți: 0*

*nr. total al consilierilor care participă la dezbateri și la vot: 13*

*voturi pentru: 13*

*voturi împotrivă: 0*

*abțineri: 0*